分类：教育/科学-学习帮助
问题：文言文翻译高中课文文言文，关于“王圭，字叔介”的，有王圭的都要 
课文文言文，关于“王圭，字叔介”的，有王圭的都要
回答：王?，字叔玠，太原祁人也。季叔颇当时通儒，有人伦之鉴，尝谓所亲曰：“门户所寄，唯在此儿耳。”开皇末，为奉礼郎。及颇坐汉王谅反事被诛，?当从坐，遂亡命于南山，积十余岁。    高祖入关，除太子（李建成）中舍人，寻转中允，甚为太子所礼。后以连其阴谋事，流于?`州。建成诛后，太宗素知其才，召拜谏议大夫。    贞观二年，代高士廉为侍中。太宗尝闲居与?宴语，时有美人侍侧，本庐江王瑗之姬，瑗败籍没入宫，太宗指示之曰：“庐江不道，贼杀其夫而纳其室。暴虐之甚，何有不亡者乎！”?避席曰：“陛下以庐江取此妇人为是耶，为非耶？”太宗曰：“杀人而取其妻，卿乃问朕是非，何也？”对曰：“臣闻于管子曰：”齐桓公之郭，问其父老曰：“郭何故亡？”父老曰：“以其善善而恶恶也。”桓公曰：“若子之言，乃贤君也，何至于亡？”父老曰：“不然，郭君善善而不能用，恶恶而不能去，所以亡也。”今此妇人尚在左右，窃以圣心为是之，陛下若以为非，此谓知恶而不去也。”太宗虽不出此美人，而甚重其言。    时太常少卿祖孝孙以教宫人不称旨，为太宗所让。?及温彦博谏曰：“孝孙妙解音律，非不用心，但恐陛下顾问不得其人，以惑陛下视听。且孝孙雅士，陛下忽为教女乐而怪之，臣恐天下怪愕。”太宗怒曰：“卿皆我之腹心，当进忠献直，何乃附下罔上，反为孝孙言也！”彦博拜谢，?独不拜曰：“臣本事前它，罪已当死。陛下矜恕性命，不以不肖，置之枢近，责以忠直。令臣所言，岂是为私？不意陛下忽以疑事诮臣，是陛下负臣，臣不负陛下。”帝默然而罢。翌日，帝谓房玄龄曰：“自古帝王，能纳谏者固难矣。昔周武王尚不用伯夷、叔齐，宣王贤主，杜伯犹以无罪见杀，吾夙夜庶几前圣，恨不能仰及古人。昨责彦博、王?，朕甚悔之。公等勿以此而不进直言也。”    十三年，遇疾，寻卒，年六十九。               （选自《旧唐书》）